
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1586 

21 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανώτατου αριθμού επιτρεπόμενων κατ’ 
έτος ημερών εκτός έδρας μετακινήσεων υπαλλή¬ 
λων του Οργανισμού Ελληνικών Γεωργικών Ασφα¬ 
λίσεων (ΕΛ.Γ.Α.) - Ν.Π.Ι.Δ., κατά το έτος 2013 και 

για τα επόμενα έτη. 1 

Παροχή εγγύησης του Ελληνικού Δημοσίου για κά¬ 
λυψη ομολογιακού δανείου εκδόσεως της τρά¬ 
πεζας «ΑΛΦΑ ΤΡΑΠΕΖΑ Α.Ε.» συνολικού ποσού 

2.310.000.000 ευρώ. 2 

Εγκατάσταση μη δημόσιων υπηρεσιών στο Συνορι¬ 
ακό Σταθμό Νίκης Ν. Φλώρινας για τη λειτουργία 

παντοπωλείου. 3 

Απλοποίηση διαδικασίας χορήγησης πιστοποιητικού 
(ενεργητικής) πυροπροστασίας σε επιχειρήσεις - 
εγκαταστάσεις και τροποποίηση της υπ’ αριθ. 

12/2012 Πυροσβεστικής Διάταξης . 4 

Έγκριση Υπερωριακής απασχόλησης προσωπικού 

Ο.Λ. Ηρακλείου Α.Ε. έτους 2013. 5 

Αναθεώρηση της άδειας λειτουργίας στη Μονάδα 
Φροντίδας Ηλικιωμένων «ΦΙΛΟΠΤΩΧΟΣ ΕΤΑΙΡΕΙΑ 
ΕΡΜΟΥΠΟΛΕΩΣ, ΓΗΡΟΚΟΜΕΙΟ - ΠΤΩΧΟΚΟΜΕΙΟ» 
μη κερδοσκοπικού χαρακτήρα. 6 


ΑΠΟΦΑΣΕΙ Σ 

Αριθμ. 2/44288/0022 (1) 


Καθορισμός ανώτατου αριθμού επιτρεπόμενων κατ’ 
έτος ημερών εκτός έδρας μετακινήσεων υπαλλή¬ 
λων του Οργανισμού Ελληνικών Γεωργικών Ασφα¬ 
λίσεων (ΕΛ.Γ.Α.) - Ν.Π.Ι.Δ., κατά το έτος 2013 και για 
τα επόμενα έτη. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 3877/2010 (ΦΕΚ160 
Α'), «Σύστημα προστασίας και ασφάλισης της αγροτικής 
δραστηριότητας», που προστέθηκε με την παρ. 4 του 
άρθρου 39 του Ν. 4061/2012 (ΦΕΚ 66 Α'), «Διαχείριση και 
προστασία ακινήτων Υπουργείου Αγροτικής Ανάπτυξης 


και Τροφίμων - Ρύθμιση εμπραγμάτων δικαιωμάτων και 
λοιπές διατάξεις». 

β) Της παρ. 1 του άρθρου 7 του Ν. 3877/2010 (ΦΕΚ 160 
Α'), όπως τροποποιήθηκε με την παρ.1 του άρθρου 39 
του Ν. 4061/2012 (ΦΕΚ 66 Α'). 

γ) Του Ν. 1790/1988 (ΦΕΚ 134 Α'), «Οργάνωση και λει¬ 
τουργία Οργανισμού Ελληνικών Γ εωργικών Ασφαλίσεων 
και άλλες διατάξεις», όπως ισχύει. 

δ) Του Ν. 2685/1999 (ΦΕΚ 35 Α'), «Κάλυψη δαπανών 
μετακινουμένων εντός και εκτός Επικράτειας και άλλες 
διατάξεις», όπως ισχύει. 

ε) Την αριθμ. Υ48/9-7-2012 (ΦΕΚ 2105 Β') απόφαση του 
Πρωθυπουργού, «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

στ) Την αριθμ. Υ44/5-7-2012 (ΦΕΚ 2094 Β') απόφαση 
του Πρωθυπουργού, «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο». 

ζ) Του Π.Δ. 113/2010 (ΦΕΚ 194 Α'), «Ανάληψη υποχρεώ¬ 
σεων από τους Διατάκτες». 

η) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικοποι- 
ήθηκε με το άρθρο πρώτο του Π.Δ. 63/2005 (ΦΕΚ 98 Α'). 

2. Τον Κανονισμό Ασφάλισης Ζωικού Κεφαλαίου του 
ΕΛ.Γ.Α., που εγκρίθηκε με την αριθμ. 157501/27-7-2011 
(ΦΕΚ 1669 Β') κοινή απόφαση των Υπουργών Οικονο¬ 
μικών και Αγροτικής Ανάπτυξης και Τροφίμων, όπως 
ισχύει. 

3. Τον Κανονισμό Ασφάλισης Φυτικής Παραγωγής του 
ΕΛ.Γ.Α., που εγκρίθηκε με την αριθμ. 157502/27-7-2011 
(ΦΕΚ 1668 Β') κοινή απόφαση των Υπουργών Οικονο¬ 
μικών και Αγροτικής Ανάπτυξης και Τροφίμων, όπως 
ισχύει. 

4. Την αριθμ. 42/4-4-2013 (ΟΡΘΗ ΕΠΑΝΑΛΗΨΗ) από¬ 
φαση του Διοικητικού Συμβουλίου του ΕΛ.Γ.Α.. 

5. Τις αριθμ. 152/8-1-2013 και 173/8-1-2013 αποφάσεις 
ανάληψης υποχρέωσης της αρμόδιας οικονομικής υπη¬ 
ρεσίας του ΕΛ.Γ.Α. για την έγκριση δέσμευσης της σχε¬ 
τικής πίστωσης. 

6. Το γεγονός ότι από τις διατάξεις της απόφασης 
αυτής προκαλείται δαπάνη ύψους 1.100.000,00 ευρώ 
περίπου για το έτος 2013 και για κάθε ένα από τα 
επόμενα, η οποία θα καλυφθεί από τους Κ.Λ. 64.00.001 
και 61.01.002, του προϋπολογισμού του ΕΛ.Γ.Α. έτους 
2013 και για τα επόμενα έτη υπό την προϋπόθεση ότι 

θα προβλεφθούν οι απαραίτητες πιστώσεις στον προ¬ 
ϋπολογισμό του ΕΛ.Γ.Α., αποφασίζουμε: 

1. Καθορίζουμε τον ανώτατο αριθμό επιτρεπόμενων 
κατ' έτος ημερών κίνησης εκτός έδρας των τακτικών 
υπαλλήλων του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) - Ν.Π.Ι.Δ. με σχέση εργασίας ιδι¬ 
ωτικού δικαίου αορίστου χρόνου, για εκτέλεση υπηρε¬ 
σίας κατά το έτος 2013 και κάθε ένα από τα επόμενα, 
ως εξής: 

α) Υπάλληλοι της κατηγορίας ΠΕ του κλάδου ΠΕΙ 
Γεωπόνων, μέχρι εκατόν πενήντα (150) ημέρες. 

β) Υπάλληλοι της κατηγορίας ΠΕ του κλάδου ΠΕ2 
Κτηνιάτρων, μέχρι εκατόν πενήντα (150) ημέρες. 

γ) Υπάλληλοι της κατηγορίας ΤΕ του κλάδου ΤΕ3 
Τεχνολόγων Γεωπονίας, μέχρι εξήντα (60) ημέρες. 

δ) Υπάλληλοι της κατηγορίας ΔΕ του κλάδου ΔΕ6 
Οδηγών, μέχρι εξήντα (60) ημέρες. 

ε) Υπάλληλοι ανεξαρτήτου κατηγορίας και κλάδου, 
που δεν κατονομάζονται ρητά στην απόφαση αυτή, μέ¬ 
χρι τριάντα (30) ημέρες. 

στ) Κατ' εξαίρεση υπάλληλοι όλων των κατηγοριών και 
κλάδων του ΕΛ.Γ.Α. που ασκούν καθήκοντα Επιθεωρητή 
ή συμμετέχουν στα Υπηρεσιακά Συμβούλια ή σε πόσης 
φύσεως Επιτροπές, καθώς και στο έργο της συλλογής 
χαλαζσμέτρων στα πλαίσια του αντιχαλαζικού προ¬ 
γράμματος του ΕΛ.Γ.Α., μέχρι εξήντα (60) ημέρες. 

2. Καθορίζουμε το ανώτατο κατά μήνα όριο επιτρεπό¬ 
μενων ημερών εκτός έδρας των υπαλλήλων του ΕΛ.Γ.Α., 
των κλάδων ΠΕΙ Γ εωπόνων και ΠΕ2 Κτηνιάτρων, μέχρι 
είκοσι (20) ημέρες και όλων των άλλων κλάδων μέχρι 
πέντε (5) ημέρες. 

Λόγω της ιδιομορφίας των εργασιών που εκτελούνται 
από τους υπαλλήλους των κλάδων ΠΕΙ Γ εωπόνων και 
ΠΕ2 Κτηνιάτρων (εκτιμήσεις ζημιών φυτικής παραγωγής 
και ζωικού κεφαλαίου), οι οποίες δεν είναι δυνατόν να 
προγραμματιστούν εκ των προτέρων, λόγω των απρό¬ 
βλεπτων σε έκταση και ένταση καιρικών φαινομένων, 
επιτρέπεται ο συμψηφισμός των κατά μήνα ημερών 
εκτός έδρας, μέχρι των ορίων της προηγούμενης πα¬ 
ραγράφου. 

3. Οι υπάλληλοι με σχέση εργασίας ιδιωτικού δικαίου 
ορισμένου χρόνου του ΕΛ.Γ.Α., καθώς και οι υπηρετού- 
ντες με πρακτική άσκηση στον ΕΛ.Γ.Α. θα ακολουθούν, 
ανάλογα με την ειδικότητά τους, τα ανωτέρω αντίστοι¬ 
χα κατά κατηγορία και κλάδο όρια αριθμού ημερών 
εκτός έδρας. 

4. Καθορίζουμε το ανώτατο όριο αριθμού επιτρεπό¬ 
μενων κατά το έτος 2013 και για καθένα από τα επό¬ 
μενα έτη ημερών κίνησης εκτός έδρας των γεωτεχνι¬ 
κών υπαλλήλων που υπηρετούν στο δημόσιο ή στον 
ευρύτερο δημόσιο τομέα και διατίθενται στον ΕΛ.Γ.Α., 
μετά από σχετική έγκριση των υπηρεσιών τους, μέχρι 
εβδομήντα (70) ημέρες, πέραν των επιτρεπόμενων κατ' 
έτος ημερών κίνησης εκτός έδρας που έχει καθοριστεί 
για τις ανάγκες της υπηρεσίας που υπηρετούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2013 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΧΡΗΣΤΟΣ ΣΤΑΪΚΟΥΡΑΣ ΜΑΞΙΜΟΣ ΧΑΡΑΚΟΠΟΥΛΟΣ 


Αριθμ. 2/55414 /0025 (2) 

Παροχή εγγύησης του Ελληνικού Δημοσίου για κάλυψη 
ομολογιακού δανείου εκδόσεως της τράπεζας «ΑΛΦΑ 
ΤΡΑΠΕΖΑ Α.Ε.» συνολικού ποσού 2.310.000.000 ευρώ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

(α) του άρθρου 2 του Ν. 3723/2008 (ΦΕΚ 250 Α') 

(β) του Ν. 2322/95 (ΦΕΚ 143 Α') 

(γ) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ 98 Α') 

(δ) του Π.Δ. 185/6-10-2009 «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας -Θράκης 
και της Γενικής Γραμματείας Αιγαίου και Νησιωτικής 
Πολιτικής» (ΦΕΚ 213/Α/7-10-2009) 

(ε) Την με αριθμ. Υ48/9-7-2012 (ΦΕΚ 2105/Β/9-7-2012) 
Απόφαση του Πρωθυπουργού «Καθορισμός αρμοδιοτή¬ 
των του Αναπληρωτή Υπουργού Οικονομικών Χρήστου 
Σταϊκούρα». 

2. Την με αρ. 54201/Β' 2884/26.11.2008 Απόφαση του 
Υπουργού Οικονομίας και Οικονομικών «Ενίσχυση της 
Ρευστότητας της Οικονομίας για την αντιμετώπιση των 
επιπτώσεων της Διεθνούς Χρηματοπιστωτικής Κρίσης» 
(ΦΕΚ 2471 Β') και την τροποποιητική αυτής απόφαση 
Υπουργού Οικονομικών με αριθμ. 5209/Β.237/3-2-12. 

3. Την με αρ. 2/5121/0025/26.1.2009 Απόφαση του Υπουρ¬ 
γού Οικονομίας και Οικονομικών «Καθορισμός όρων 
των παρεχομένων κατά το άρθρο 2 του Ν. 3723/2008 
εγγυήσεων του Ελληνικού Δημοσίου προς πιστωτικά 
ιδρύματα» (ΦΕΚ 140 Β'). 

4. Την ανακοίνωση της Ευρωπαϊκής Επιτροπής για 
την εφαρμογή των κανόνων περί κρατικών ενισχύσεων 
στα μέτρα που λήφθηκαν για τους χρηματοπιστωτικούς 
οργανισμούς στο πλαίσιο της τρέχουσας παγκόσμιας 
χρηματοπιστωτικής κρίσης (2008/Θ 270/02). 

5. Την απόφαση της Ευρωπαϊκής Επιτροπής 
Θ(2013)312ίίπ3ΐ/22-Ι-2013 με θέμα Κρατική Ενίσχυση 8.Α. 
35999 (2012/Ν). 

6. Το από 04-06-13 αίτημα της «ΑΛΦΑ ΤΡΑΠΕΖΑ Α.Ε.» 
και το απόσπασμα πρακτικού της από 07-06-2013 Συ¬ 
νεδρίασης του Δ.Σ. της τράπεζας. 

7. Την με αρ. 13/18-6-2013 απόφαση Διυπουργικής Επι¬ 
τροπής του άρθρου 5 του Ν. 2322/1995. 

8. Το με αρ. 39/2-12-2008 έγγραφο της Τράπεζας της 
Ελλάδος (Διεύθυνση Εποπτείας Πιστωτικού Ιδρύματος 
και Διεύθυνση Χρηματοοικονομικών Δραστηριοτήτων) 
σχετικά με τη διαδικασία υποβολής αιτήματος συμμε¬ 
τοχής των πιστωτικών ιδρυμάτων στις διατάξεις του 
Ν. 3723/2008 για την ενίσχυση τη ρευστότητας της οι¬ 
κονομίας. 

9. Την αριθμ. 363/18-06-2013 εισήγηση της Τράπεζας 
της Ελλάδος. 

10. Την με αριθμ. 57126/Β.2421/28-12-12 Απόφαση του 
Υπουργού Οικονομικών «Παράταση του Προγράμμα- 

τος ενίσχυσης της ρευστότητας και της κεφαλαιακής 
επάρκειας σύμφωνα με το Ν. 3723/2008» (ΦΕΚ 3466/Β/28- 
12-2012) για την παράταση του προγράμματος μέχρι 
30/6/2013. 

12. Την αριθμ. 26647/Β.1514/18-06-2013 Απόφαση του 
Υπουργού Οικονομικών «Ανακατανομή κονδυλίων στο 
πλαίσιο εφαρμογής του Ν. 3723/2008», αποφασίζει: 

I. Παρέχει την εγγύηση του Ελληνικού Δημοσίου προς 
τους ομολογιούχους ομολογιακού δανείου εκδόσεως 
της «ΑΛΦΑ ΤΡΑΠΕΖΑ Α.Ε.» συνολικής ονομαστικής αξίας 
2.310.000.000 ευρώ, σύμφωνα με το κείμενο της εγγύη¬ 
σης στην ελληνική και αγγλική γλώσσα που ακολουθεί: 

(Α) Ελληνικό κείμενο: 

ΠΡΑΞΗ ΕΓΓΥΗΣΗΣ 

Η παρούσα Πράξη Εγγύησης υπογράφεται από το 
Ελληνικό Δημόσιο την κατωτέρω οριζόμενη Ημερομηνία 
Υπογραφής. 

Οι Όροι της Εγγύησης, όπως αυτοί εκδόθηκαν και 
δημοσιεύτηκαν από τον Υπουργό Οικονομίας και Οικο¬ 
νομικών με την υπ' αρ. 2/5121/0 025/26-01-2009 απόφαση 
του, βάσει του άρθρου 2 του ν. 3723/2008 (οι οποίοι, 
μεταξύ άλλων, προβλέπουν την άνευ αιρέσεως και ανέκ¬ 
κλητη εγγύηση του Ελληνικού Δημοσίου της Οφειλής 
υπέρ των Δικαιούχων όπως ειδικότερα ορίζονται στους 
Όρους της Εγγύησης), θεωρείται ότι ενσωματώνονται 
και αποτελούν αναπόσπαστο μέρος της παρούσας Πρά¬ 
ξης Εγγύησης. 

Για τους σκοπούς της παρούσας Πράξης Εγγύησης: 

Ως «ΠιστωτικόΊδρυμα» νοείται η τράπεζα με την επω¬ 
νυμία «Αλφα Τράπεζα Α.Ε.» και έδρα στην Αθήνα, οδός 
Σταδίου αρ. 40. 

Ως «Οφειλή» νοείται κάθε υποχρέωση απορρέουσα 
από την κατά το ν. 3156/2003 έκδοση, περί την 19.06.2013, 
ομολογιακού δανείου συνολικής ονομαστικής αξίας 
2.310.000.000 ευρώ, σύμφωνα με τις διατάξεις Προγράμ¬ 
ματος (ΡΓοςΓαπιπιθ) με ημερομηνία 30.05.2012 και τους 
Τελικούς Όρους (ΕίηβΙ Τθπηε) ημερομηνίας την 19.06.2013, 
στους οποίους προβλέπονται, μεταξύ άλλων τα εξής: 
(α) αριθμός και είδος ομολογιών: 23.100 ανώνυμες ομο¬ 
λογίες, (β) ονομαστική αξία κάθε ομολογίας: 100.000 
ευρώ, (γ) επιτόκιο: κυμαινόμενο ουπόοΓ 3μηνών πλέον 
περιθωρίου 12,00% ετησίως, (δ) ημερομηνία λήξης: περί 
την 19 Ιουνίου 2014 και (ε) αρ. Ι8ΙΝ Χδ 0942891572. 

Ως «Ημερομηνία Υπογραφής» νοείται η 19 Ιουνίου 2013. 

Η παρούσα Πράξη Εγγύησης υπογράφεται ως πρά¬ 
ξη από τον Υπουργό Οικονομικών για λογαριασμό του 
Ελληνικού Δημοσίου. 

(Β) Αγγλικό κείμενο: 

ΏΕΕΟ ΟΕ ΟυΑΒΑΝΤΕΕ 

ΤΗΙ3 ΩΕΕΩ ΟΕ ΟυΑΒΑΝΤΕΕ ίε θχθουίθά οη Ιάβ 
ΕχθουΙίοπ Ωβίβ ερθοίίίθά όβίονν όγ Τάβ ΗβΙΙβηίο ΒβρυόΙίο. 

Τάο ΘυβΓβηίββ Τθίπιε 33 ίβευβά βηά ρυόΙίεάβά όγ Ιάβ 
ΜίηώίθΓ οί Εοοηοπιγ 3ηά Είηβηοβ όγ πιββηε οί Ωβοίείοη 
Νο. 2/5121/0025/26-01-2009, υηάβΓ ΑΠίοΙβ 2 οί Εβνν 
3723/2008 (ννόίοό ίηίβΓ ά\\ά ρωνίάβ ίοΓ Ιάβ υηοοηάίίίοηβΙ 
3ηά ίπβνοο30ΐ8 9υ3Γ3ηίββ όγ Τόβ ΗβΙΙβηϊο ΒβρυόΙίο οί ίίιβ 
Ωβόί ΟόΙίρδΙίοηβ ίη ίβνουΓ οί Ιάβ Ββηβίίοίβπββ 33 άβίίηβά 
ΙάβΓβίη) 30311 όβ άββηηβά ίο όβ ίηοοφθΓ3ίβά ίη βηά ίοππ 
ρ3Γΐ οί 1άΐ5 Ωββά οί ΘυβΓβηίββ 33 ίί Ιάβ 33πιβ άβά όββη 
5βί ουί άβΓβίη. 

Εογ Ιάβ ρυΓρβ5β3 οί ίάίε Ωββά οί ΘυβΓβηίββ: 

ΩΓβάίί ΙηβΙίίυίίοη πιββηβ ΑΙράβ ΒβηΚ δ.Α. ννίίά ΓβρώΙβΓοά 
οίίίοβ 3ί 40 δίβάίου δίΓββί, Αίάβηε 


Ωβόί ΟόΙίρδΙίοηβ πιββηβ 3ηγ οόϋρβίίοη βηβίηρ ϊγογπ βη 
ί55υβ, υηάβΓ Ιβνν 3156/2003, οη ογ βόουί 19-06-2010, οί 
όοηάβ οί βη 399Γ693ίβ βπιουηί οί βυΐΌ 2.310.000.000 
ρυΓβυβηί ίο Ιάβ ρΓονίβίοηβ οί 3 ρΓ09Γ3πιηηβ ββίβόΐίβάβά οη 
16-04-2010 3ηά ΕίηβΙ Τβητιβ ά3ίβά οη 30.05.2012 ίηβΙυάίη 9 , 
ίηίβΓ 3ΙΪ3 ίάβ ίοΙΙοννίηρ: ( ά ) ηυπιόβΓ βηά ίοπη οί όοηά3:23,100 
όβ3ΓβΓ όοηάβ; (ό) άβηοπιίηβίίοη: βυΓΟ 100,000; (ο) ίηΙΟΓβεί 
Γ3ίβ: ίΐοβίίηρ βυηόοΓ 3πι ρΐυβ Γβίβνβηί πΐ3Γ9ίη 12.00% ρβΓ 
βηηυπί; (ά) πιβΙυΓίίγ άβίβ: οη ογ βόουί 19 ϋυηβ 2014 (β) Ι3ΙΝ 
οοάβ Χ3 0942891572 βηά 

Εχββυίίοη ϋ3ίβ πιββηβ 19 ύυηβ 2013. 

Τάί3 Ωββά οί ΟυβΓβηίββ ίε βχββυίβά 33 3 άββά όγ ίάβ 
ΜίηίεΙβΓ οί Είηβηββ οη όβάβΙί οί Τάβ ΗβΙΙβηίβ ΒβρυόΙίο. 

II. Για την παρεχόμενη εγγύηση καταβάλλεται στο 
Ελληνικό Δημόσιο από το ανωτέρω πιστωτικό ίδρυ¬ 
μα προμήθεια, σύμφωνα με τα οριζόμενα στην αριθμ. 
5209/Β.237/3-2-2012 Απόφαση του Υπουργού Οικονο¬ 
μικών, το ύψος της οποίας ανέρχεται σε 119 μονάδες 
βάσης (ΑΩΤ/ΑΩΤ). 

III. Το κόστος που θα βαρύνει το Δημόσιο, σε περίπτω¬ 
ση κατάπτωσης της εγγύησης του Δημοσίου, ενδέχεται 
να ανέλθει στο ποσό των 2.310.000.000 ευρώ πλέον των 
προβλεπομένων από τους όρους του οικείου ομολογι¬ 
ακού δανείου τόκων και πάσης φύσεως επιβαρύνσεων, 
το ακριβές ύψος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 19894 (3) 

Εγκατάσταση μη δημόσιων υπηρεσιών στο Συνοριακό 
Σταθμό Νίκης Ν. Φλώρινας για τη λειτουργία πα¬ 
ντοπωλείου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. του άρθρου 9 παρ. 3 του Ν. 2647/1998 «Μεταβίβαση 
αρμοδιοτήτων στις Περιφέρειες και την Αυτοδιοίκηση 
και άλλες διατάξεις» (ΦΕΚ Α' 237). 

β. του άρθρου 47 παρ.4 του Ν.3498/2006 «Ανάπτυξη 
ιαματικού τουρισμού και λοιπές διατάξεις» (ΦΕΚ Α' 230) 
όπως τροποποιήθηκε με το άρθρο 19 του Ν. 3613/2007 
«Ρυθμίσεις θεμάτων Ανεξάρτητων Αρχών Γ ενικού Επι¬ 
θεωρητή Δημόσιας Διοίκησης, Σώματος Επιθεωρητών 
Ελεγκτών Δημόσιας Διοίκησης και λοιπών ζητημάτων 
αρμοδιότητας Υπουργείου Εσωτερικών» (ΦΕΚ Α' 263 ). 

γ. των άρθρων 6, 280 παρ.Ι και 283 παρ.4 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ Α' 87). 

δ. του Π.Δ. 65/2011« Διάσπαση του Υπουργείου Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης κλπ» 
(ΦΕΚ Α' 147). 

ε. του Π.Δ. 86/2012 « Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 141). 

2. Τη με αριθμό 20814/7-6-2001 Κοινή Απόφαση του 
Υφυπουργού ΕΣΔΔΑ και των Υπουργών Οικονομικών, 
Γεωργίας και Δημόσιας Τάξης «Γενικός Κανονισμός 
Λειτουργίας των Συνοριακών Σταθμών» (ΦΕΚ Β' 796). 

3. Τη με αριθμό 12267/2861/14.5.2013 γνώμη του Γενικού 
Γραμματέα της Αποκεντρωμένης Διοίκησης Ηπείρου - 
Δυτικής Μακεδονίας που αφορά στην εγκατάσταση μη 
δημόσιων υπηρεσιών για τη λειτουργία παντοπωλείου. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Επιτρέπεται η εγκατάσταση μη δημόσιων υπηρεσιών 
και η εκμίσθωση χώρου για τη λειτουργία παντοπωλείου 
στο Συνοριακό Σταθμό Νίκης Ν. Φλώρινας σε τελωνεια¬ 
κό μη ελεγχόμενο χώρο και σε έδαφος κυριότητας ΕΟΤ. 
Πρόκειται για ισόγειο κτίριο με στέγη από κεραμοσκεπή 
συνολικού εμβαδού 589,50 τ.μ. το οποίο περιλαμβάνει 
τον κύριο χώρο καταστήματος, χώρο γραφείων, \Ν£., 
αποθήκη και λεβητοστάσιο και βρίσκεται στον παλαιό 
Συνοριακό Σταθμό όπως αναφέρεται στη με αριθμό 
12267/2861/14.5.2013 γνώμη του Γ ενικού Γ ραμματέα της 
Αποκεντρωμένης Διοίκησης Ηπείρου - Δυτικής Μακε¬ 
δονίας. 

2. Το μίσθωμα του παραχωρούμενου χώρου της προη¬ 
γούμενης παραγράφου θα καθορισθεί με κοινή απόφα¬ 
ση των Υπουργών Εσωτερικών και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2013 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. Πυροσβεστικής διάταξης 13/2013 (4) 

Απλοποίηση διαδικασίας χορήγησης πιστοποιητικού 
(ενεργητικής) πυροπροστασίας σε επιχειρήσεις - 
εγκαταστάσεις και τροποποίηση της υπ’ αριθ. 12/2012 
Πυροσβεστικής Διάταξης 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α. Του άρθρου 14 του Ν.3511/2006 «Αναδιοργάνωση του 
Πυροσβεστικού Σώματος, αναβάθμιση της αποστολής 
του και άλλες διατάξεις» (Α' 258). 

β. Του άρθρου 1 του Π.Δ. 210/1992 «Κωδικοποίηση δι¬ 
ατάξεων Προεδρικών Διαταγμάτων του Κανονισμού 
Εσωτερικής Υπηρεσίας του Πυροσβεστικού Σώματος» 
(Α' 99) όπως τροποποιήθηκε και ισχύει. 

γ. Του άρθρου 63 της Κοινής Υπουργικής Απόφασης 
3021/1986 «Περιορισμός πιστοποιητικών και άλλων δικαι- 
ολογητικών που απαιτούνται από τις κείμενες διατάξεις 
για τη διεκπεραίωση υποθέσεων των πολιτών από υπη¬ 
ρεσίες του δημόσιου τομέα» (Β' 847). 

δ. Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141). 

ε. Του Π.Δ. 101/2012 «Υπαγωγή του Πυροσβεστικού Σώ¬ 
ματος στη Γενική Γραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του Π.Δ. 215/2007» (Α' 167). 

στ. Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 


ζ. Του άρθρου 2 του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141). 

η. Του Π.Δ. 71/1988 «Κανονισμός πυροπροστασίας κτι¬ 
ρίων» (Α' 32). 

θ. Της Πυροσβεστικής Διάταξης 2/1979 «Περί λήψεως 
βασικών μέτρων πυροπροστασίας στα Ξενοδοχειακά 
καταστήματα» (Β' 100). 

ι. Της Πυροσβεστικής Διάταξης 3/1981 (Β' 20) «Περί 
λήψεως βασικών μέτρων πυροπροστασίας εις αιθού- 
σας συγκεντρώσεως κοινού», όπως τροποποιήθηκε με 
τις Πυροσβεστικές Διατάξεις 3α/1981 (Β' 538), 3β/1983 
(Β'457), 3γ/1995 (Β' 717) και 3δ/1995 (Β' 959). 

ια. Της Πυροσβεστικής Διάταξης 6/1996 «Λήψη μέτρων 
πυροπροστασίας σε αποθήκες» (Β' 150). 

ιβ. Της Πυροσβεστικής Διάταξης 8γ/2007 «Λήψη μέ¬ 
τρων πυροπροστασίας σε εμπορικά καταστήματα και 
κατάργηση των υπ’ αριθ. 1/1978, 8/1997, 8α/2002 και 
8β/2004 Πυροσβεστικών Διατάξεων» (Β' 276). 

ιγ. Της Πυροσβεστικής Διάταξης 10/2002 «Λήψη μέ¬ 
τρων πυροπροστασίας σε τουριστικούς λιμένες σκαφών 
αναψυχής» (Β' 844). 

ιδ. Της Πυροσβεστικής Διάταξης 11/2003 «Μέτρα και 
μέσα πυροπροστασίας σε λυόμενες στεγασμένες κα¬ 
τασκευές με εύκαμπτο περίβλημα («τέντα»)» (Β' 817). 

ιε. Του άρθρου 21 «Πυρασφάλεια σταθμών αυτοκινή¬ 
των» του Π.Δ. 455/1976 «Περί όρων και προϋποθέσεων 
ιδρύσεως και λειτουργίας σταθμών αυτοκινήτων και 
εγκαταστάσεως εντός αυτών πλυντηρίων - λιπαντηρίων 
αυτοκινήτων» (Α' 169). 

ιστ. Της Εγκυκλίου Διαταγής Αρχηγείου Πυροσβεστι¬ 
κού Σώματος 7600/700 Φ.51/1/6-7-1960 «Περί υποδείξεως 
και εφαρμογής προληπτικών και κατασταλτικών μέτρων 
και μέσων πυροπροστασίας». 

ιζ. Της Πυροσβεστικής Διάταξης 13/2012 «Διαδικασία 
χορήγησης πιστοποιητικού (ενεργητικής) πυροπροστα¬ 
σίας σε επιχειρήσεις - εγκαταστάσεις» (Β' 1794). 

ιη. Της Πυροσβεστικής Διάταξης 12/2012 «Καθιέρωση 
βιβλίου ελέγχου συντήρησης και καλής λειτουργίας των 
μέσων ενεργητικής πυροπροστασίας των επιχειρήσεων 
- εγκαταστάσεων» (Β' 1794). 

ιθ. Του Ν. 3850/2010 «Κύρωση του Κώδικα νόμων για 
την υγεία και την ασφάλεια των εργαζομένων» (Α' 84). 

κ. Της Κοινής Υπουργικής Απόφασης 618/43/13-01-2005 
«Προϋποθέσεις διάθεσης στην αγορά πυροσβεστήρων, 
διαδικασίες συντήρησης, επανελέγχου και αναγόμωσης» 
(Β' 52), όπως τροποποιήθηκε με την Κοινή Υπουργική 
Απόφαση 17230/671/29-07-2005 (Β' 1218) και ισχύει. 

κα. Την παρ. 1 του τρίτου άρθρου του Ν. 4156/2013 
«Μνημόνιο Κατανόησης στον τομέα της προστασίας 
του περιβάλλοντος μεταξύ του Υπουργείου Περιβαλ¬ 
λοντικής Προστασίας του Κράτους του Ισραήλ και του 
Υπουργείου Περιβάλλοντος, Ενέργειας και Κλιματικής 
Αλλαγής» (Α' 122). 

2. Το γεγονός ότι υφίστανται ανάγκες απλοποίησης 
και μείωσης των δαπανών των διαδικασιών εκδόσεως 
διοικητικών πράξεων στις επιχειρήσεις - εγκαταστάσεις. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε τη διαδικασία χορήγησης πιστοποιητικού 
(ενεργητικής) πυροπροστασίας, από τις κατά τόπους 
Πυροσβεστικές Υπηρεσίες, σε επιχειρήσεις - έγκατα- 

στάσεις και τροποποιούμε την υπ’ αριθ. 12/2012 Πυρο¬ 
σβεστική Διάταξη ως ακολούθως: 

Άρθρο 1 

Διαδικασία χορήγησης πιστοποιητικού 
(ενεργητικής) πυροπροστασίας 

1. Η Πυροσβεστική Αρχή χορηγεί πιστοποιητικό πυρο¬ 
προστασίας στις επιχειρήσεις- εγκαταστάσεις που από 
άποψη πυροπροστασίας εμπίπτουν στα παραπάνω (1θ), 
(1 1 ), (Ιια), (Ιιβ), (1 ιγ), (Ιιδ), (1 ιε) και (Ιιστ) σχετικά χωρίς τη 
διενέργεια αυτοψίας, με την υποβολή: 

α. Υπεύθυνης δήλωσης του Ν.1599/1986 (Α' 75), από 
το μελετητή ή επιβλέποντα μηχανικό, που έχει αυτό 
το δικαίωμα, στην οποία δηλώνεται ότι τηρούνται και 
λειτουργούν καλώς τα μέτρα και μέσα πυροπροστασίας 
που προβλέπονται από την εγκεκριμένη μελέτη πυρο¬ 
προστασίας και την ισχύουσα κατά περίπτωση νομο¬ 
θεσία πυροπροστασίας εφόσον επιβάλλεται η εγκατά¬ 
σταση μόνιμων συστημάτων πυροπροστασίας και 

β. Υπεύθυνης δήλωσης, του Ν.1599/1986, από τον ιδιο¬ 
κτήτη- εκμεταλλευτή της επιχείρησης- εγκατάστασης 
στην οποία δηλώνεται ότι έχουν εγκατασταθεί όλα τα 
μέτρα και μέσα πυροπροστασίας που προβλέπονται 
από την εγκεκριμένη μελέτη πυροπροστασίας και την 
ισχύουσα κατά περίπτωση νομοθεσία πυροπροστασίας. 

γ. Λοιπών δικαιολογητικών εγγράφων που προβλέπο- 
νται ήδη από την ισχύουσα, κατά περίπτωση, νομοθεσία 
πυροπροστασίας και τα οποία συνυποβάλλονται με τις 
προαναφερόμενες Υπεύθυνες Δηλώσεις. 

2. Η Πυροσβεστική Αρχή χορηγεί πιστοποιητικό (ενερ¬ 
γητικής) πυροπροστασίας στις επιχειρήσεις- εγκατα¬ 
στάσεις που από άποψη πυροπροστασίας εμπίπτουν 
στο παραπάνω (1η) σχετικό χωρίς τη διενέργεια αυτο¬ 
ψίας, με την υποβολή: 

α. Υπεύθυνης δήλωσης του Ν.1599/1986, από το μελετη¬ 
τή ή επιβλέποντα μηχανικό, που έχει αυτό το δικαίωμα, 
στην οποία δηλώνεται ότι τηρούνται και λειτουργούν 
καλώς τα μέτρα και μέσα (ενεργητικής) πυροπροστα¬ 
σίας που προβλέπονται, από την εγκεκριμένη μελέτη 
(ενεργητικής) πυροπροστασίας και το Π.Δ. 71/1988 για 
τη συγκεκριμένη χρήση εφόσον επιβάλλεται η εγκατά¬ 
σταση μόνιμων συστημάτων πυροπροστασίας και 

β. Υπεύθυνης δήλωσης του Ν.1599/1986, από τον ιδιο¬ 
κτήτη -εκμεταλλευτή της επιχείρησης- εγκατάστασης 
στην οποία δηλώνεται ότι έχουν εγκατασταθεί τα μέτρα 
και μέσα (ενεργητικής) πυροπροστασίας που προβλέ- 
πονται, από την εγκεκριμένη μελέτη (ενεργητικής) πυ¬ 
ροπροστασίας και το Π.Δ. 71/1988 για τη συγκεκριμένη 
χρήση. 

γ. Λοιπών δικαιολογητικών εγγράφων που προβλέπο- 
νται ήδη από την ισχύουσα, κατά περίπτωση, νομοθεσία 
πυροπροστασίας και τα οποία συνυποβάλλονται με τις 
προαναφερόμενες Υπεύθυνες Δηλώσεις. 

3. Η ίδια ως άνω διαδικασία χορήγησης πιστοποιη¬ 
τικού (ενεργητικής) πυροπροστασίας ακολουθείται και 
στις περιπτώσεις επιχειρήσεων-εγκαταστάσεων που 
χρησιμοποιούν υγρά ή αέρια καύσιμα για κάλυψη των 
λειτουργικών αναγκών τους. 

Αρθρο 2 

Πιστοποιητικό (ενεργητικής) πυροπροστασίας - 
εφαρμοζόμενη νομοθεσία πυροπροστασίας 

1. Η χρονική διάρκεια ισχύος του πιστοποιητικού (ενερ¬ 


γητικής) πυροπροστασίας που χορηγεί η Πυροσβεστική 
Αρχή, καθορίζεται από άλλες ισχύουσες σχετικές δια¬ 
τάξεις. Το πιστοποιητικό (ενεργητικής) πυροπροστασίας 
σε κτίρια που εμπίπτουν στις διατάξεις του Π.Δ. 71/1988 
(Α' 32), έχει διάρκεια ισχύος πέντε (5) ετών, εκτός από 
τις περιπτώσεις που για συγκεκριμένες χρήσεις κτιρίων 
και εγκαταστάσεων, προβλέπεται από άλλες ειδικότε¬ 
ρες ισχύουσες διατάξεις, διαφορετική διάρκεια ισχύος. 

2. Στις πόσης φύσης επιχειρήσεις - εγκαταστάσεις, 
το πιστοποιητικό (ενεργητικής) πυροπροστασίας χορη¬ 
γείται εφόσον προβλέπεται στην ισχύουσα νομοθεσία 
και απαιτείται από την αδειοδοτούσα ή άλλη αρμόδια 
Αρχή. Εξαιρουμένης της ρητής πρόβλεψης μη απαίτησης 
χορήγησης στην ισχύουσα νομοθεσία, στις περιπτώσεις 
μη ύπαρξης αδειοδοτούσας Αρχής ή απαίτησης άλλης 
αρμόδιας Αρχής, το πιστοποιητικό (ενεργητικής) πυρο¬ 
προστασίας χορηγείται κατόπιν υποβολής αιτήματος 
του ιδιοκτήτη -εκμεταλλευτή της επιχείρησης - εγκα¬ 
τάστασης. 

3. Το πιστοποιητικό (ενεργητικής) πυροπροστασίας 
συνοδεύει τα κατά περίπτωση οριζόμενα στην ισχύουσα 
νομοθεσία πυροπροστασίας δικαιολογητικά έγγραφα, 
όπως εγκεκριμένη μελέτη (ενεργητικής) πυροπροστα¬ 
σίας, σχέδια κατόψεων, Βιβλίο Ελέγχου και Συντήρησης 
Μέσων Ενεργητικής Πυροπροστασίας κλπ. 

4. Το πιστοποιητικό (ενεργητικής) πυροπροστασίας 
εκδίδεται από τις Πυροσβεστικές Υπηρεσίες κατόπιν 
υποβολής σχετικής αίτησης των ενδιαφερομένων και 
χωρίς να αποτελεί έγγραφο νομιμότητας της επιχεί¬ 
ρησης - εγκατάστασης, βεβαιώνει ότι έχουν ληφθεί τα 
αναφερόμενα στην εγκεκριμένη μελέτη ή κατά περίπτω¬ 
ση φάκελο πυροπροστασίας μέτρα και μέσα (ενεργη¬ 
τικής) πυροπροστασίας που έχει συνταχθεί σύμφωνα 
τις διατάξεις του ισχύοντος θεσμικού πλαισίου, χωρίς 
αυτό να αποκλείει τον κίνδυνο εκδήλωσης πυρκαγιάς 
και τους συνεπαγόμενους κινδύνους στο χώρο για τον 
οποίο εκδόθηκε, από διάφορες αιτίες ή άλλους παρά¬ 
γοντες. 

5. Με την επιφύλαξη των περιπτώσεων που εμπίπτουν 
στο (Ικα) σχετικό, σε επιχειρήσεις- εγκαταστάσεις που 
εμπίπτουν στο κεφ. Α' του ΠΔ 71/1988 και στεγάζονται 
σε κτίρια ή τμήματά τους που από άποψη ενεργητικής 
πυροπροστασίας υφίσταται υποχρέωση μόνο τοποθέ¬ 
τησης φορητών πυροσβεστήρων, το αιτούμενο πιστο¬ 
ποιητικό ενεργητικής πυροπροστασίας συνοδεύει τη 
μελέτη παθητικής πυροπροστασίας του κτιρίου ή του 
κατά περίπτωση τμήματός του με τα σχέδια κάτοψης 
και τα οριζόμενα στην ισχύουσα νομοθεσία πυροπρο¬ 
στασίας δικαιολογητικά έγγραφα. Οι υποβαλλόμενες 
μελέτες παθητικής και ενεργητικής πυροπροστασίας 
όπου απαιτείται, πρέπει να είναι σύμφωνες με τη χρήση 
του κτιρίου ή τμήματός του. 

6. Προκειμένου να χορηγηθεί πιστοποιητικό (ενεργητι¬ 
κής) πυροπροστασίας σε κάθε επιχείρηση- εγκατάστα¬ 
ση απαιτείται επίσης η υποβολή υπεύθυνης δήλωσης: 

α. Αναγνωρισμένης εταιρίας της Κοινής Υπουργικής 
Απόφασης 618/43/13-01-2005 όπως αυτή ισχύει όπου 
αναφέρεται η τήρηση των απαιτήσεων αυτής και ο αριθ¬ 
μός των πυροσβεστήρων που συντηρήθηκαν- αναγομώ- 
θηκαν για λογαριασμό της επιχείρησης- εγκατάστασης 
είτε 

β. Προμηθευτή πυροσβεστήρων όπου αναφέρεται η 
ύπαρξη των απαιτούμενων σημάνσεων και πιστοποιη- 

τικών συμμόρφωσης της Κοινής Υπουργικής Απόφασης 
618/43/13-01-2005 όπως αυτή ισχύει και ο αριθμός των 
πυροσβεστήρων που πωλήθηκαν για λογαριασμό της 
επιχείρησης- εγκατάστασης. 

7. Την ευθύνη για την τοποθέτηση, συντήρηση και καλή 
λειτουργία όλων των προληπτικών και κατασταλτικών 
μέτρων και μέσων πυροπροστασίας σε όλες τις επιχει¬ 
ρήσεις, εκμεταλλεύσεις και εργασίες του ιδιωτικού και 
του δημόσιου τομέα έχει ο εργοδότης που στην παρού¬ 
σα και τις κείμενες διατάξεις πυροπροστασίας είναι ο 
ιδιοκτήτης- εκμεταλλευτής, ή (κατά νόμο) υπεύθυνος. 
Σε κάθε περίπτωση εφαρμόζεται ο Ν. 3850/2010 όπως 
κάθε φορά ισχύει. 

Άρθρο 3 

Έκτακτοι έλεγχοι 

1. Οι Πυροσβεστικές Υπηρεσίες οφείλουν να διενερ¬ 
γούν σε καθημερινή βάση, με τους εντεταλμένους πυρο¬ 
σβεστικούς υπαλλήλους τους δειγματοληπτικούς έκτα¬ 
κτους ελέγχους, στις επιχειρήσεις- εγκαταστάσεις που 
εμπίπτουν στην παρούσα σε ποσοστό τουλάχιστον 30% 
επί των χορηγηθέντων πιστοποιητικών (ενεργητικής) 
πυροπροστασίας σε εξάμηνη βάση και εντός ενός (1) 
έτους από την ημερομηνία χορήγησης, προκειμένου να 
διαπιστωθεί εάν τηρούνται τα προβλεπόμενα μέτρα και 
μέσα πυροπροστασίας που περιγράφονται στην εγκε¬ 
κριμένη μελέτη και την ισχύουσα νομοθεσία πυροπρο¬ 
στασίας και επιπροσθέτως ελέγχουν αν τηρείται από 
τους υπευθύνους, το Βιβλίο Ελέγχου και Συντήρησης 
Μέσων Ενεργητικής Πυροπροστασίας. 

2. Σε περίπτωση που διαπιστωθούν μικρές παραλεί¬ 
ψεις από τα αναφερόμενα στην εγκεκριμένη μελέτη και 
την ισχύουσα νομοθεσία πυροπροστασίας, η αρμόδια 
Πυροσβεστική Υπηρεσία χορηγεί προθεσμία μέχρι δέκα 
(10) ημερολογιακών ημερών στον ιδιοκτήτη - εκμεταλ¬ 
λευτή της επιχείρησης- εγκατάστασης προκειμένου να 
συμμορφωθεί ενώ σε αντίθετη περίπτωση, ύστερα από 
εκ νέου έκτακτο έλεγχο επιβάλλει τις κυρώσεις του 
άρθρου 5 της παρούσας. 

3. Σε περίπτωση που διαπιστωθούν σοβαρές παρα¬ 
λείψεις, ή ελλείψεις στα μόνιμα συστήματα ενεργητι¬ 
κής πυροπροστασίας σε σχέση με τα αναφερόμενα 
στην εγκεκριμένη μελέτη και την ισχύουσα νομοθεσία 
πυροπροστασίας, η αρμόδια Πυροσβεστική Υπηρεσία 
επιβάλλει τις κυρώσεις του άρθρου 5 της παρούσας. 

Αρθρο 4 

Χορήγηση προσωρινού πιστοποιητικού ενεργητικής 
πυροπροστασίας 

1. Η Πυροσβεστική Αρχή σε επιχειρήσεις - εγκατα¬ 
στάσεις που στεγάζονται σε κτίρια που εμπίπτουν στις 
διατάξεις του κεφ. Α' του Π.Δ. 71/1988 (Α' 32), δύναται 
να χορηγεί άπαξ προσωρινό πιστοποιητικό ενεργητικής 
πυροπροστασίας, μέγιστης χρονικής διάρκειας ισχύος 
ενός (1) έτους, εφόσον υπάρχουν αποκλίσεις από τη (θε¬ 
ωρημένη) μελέτη παθητικής πυροπροστασίας, προκειμέ¬ 
νου να συμμορφωθούν με τις ισχύουσες πολεοδομικές 
διατάξεις περί παθητικής πυροπροστασίας. 

Στην περίπτωση αυτή απαιτείται η υποβολή μελέτης 
ενεργητικής πυροπροστασίας προς έγκριση, απευθείας 
στην οικεία Πυροσβεστική Υπηρεσία για το σύνολο των 
κτιριακών εγκαταστάσεων, συμπεριλαμβανομένων των 
ημιυπαίθριων χώρων και τυχόν προσθηκών αυτών. 


2. Απαραίτητη προϋπόθεση για τη χορήγηση του προ¬ 
σωρινού πιστοποιητικού ενεργητικής πυροπροστασίας, 
είναι η λήψη και εγκατάσταση των διαλαμβανομένων 
στην εγκεκριμένη μελέτη, μέτρων και μέσων ενεργητι¬ 
κής πυροπροστασίας. 

3. Σε επιχειρήσεις - εγκαταστάσεις στις οποίες έχει 
ήδη χορηγηθεί προσωρινό πιστοποιητικό ενεργητικής 
πυροπροστασίας, δεν παρέχεται το δικαίωμα εκ νέου 
χορήγησης. 

Αρθρο 5 

Κυρώσεις 

1. Η Πυροσβεστική Αρχή, εφόσον κατά τον έκτακτο 
έλεγχο διαπιστώσει τη μη τήρηση των προβλεπομένων 
μέτρων και μέσων πυροπροστασίας που περιγράφονται 
στην εγκεκριμένη μελέτη και την ισχύουσα νομοθεσία, 
ανακαλεί το πιστοποιητικό (ενεργητικής) πυροπροστα¬ 
σίας γνωστοποιώντας άμεσα την ενέργειά της στην 
αρμόδια Αρχή που έχει εκδώσει την άδεια λειτουργίας 
της επιχείρησης, καθώς και τις άλλες συναρμόδιες Αρ¬ 
χές και κινεί τη διαδικασία άσκησης ποινικής δίωξης, 
σύμφωνα με τις διατάξεις του άρθρου 433 του Ποινικού 
Κώδικα, κατά του ιδιοκτήτη -εκμεταλλευτή της επιχεί¬ 
ρησης. Κατά τα λοιπά ισχύουν οι κείμενες διατάξεις. 

2. Επίσης, η Πυροσβεστική Αρχή διαβιβάζει με έγγρα¬ 
φό της στην οικεία Εισαγγελία, αντίγραφο των κατά 
περίπτωση Υπεύθυνων Δηλώσεων του Ν. 1599/1986 του 
μελετητή ή επιβλέποντα μηχανικού, καθώς και του ιδι¬ 
οκτήτη - εκμεταλλευτή της επιχείρησης με συνημμένο 
το Πρακτικό της Επιτροπής εκτάκτων ελέγχων ή της 
Αναφοράς του υπαλλήλου της Πυροσβεστικής Αρχής 
προκειμένου να ασκηθεί ποινική δίωξη σύμφωνα με το 
άρθρο 22 του Ν. 1599/1986 «περί ψευδούς υπεύθυνης 
δήλωσης» και κοινοποιεί το Πρακτικό ή την Αναφορά και 
το αντίγραφο της υπεύθυνης δήλωσης του Ν. 1599/1986 
του μελετητή ή επιβλέποντα μηχανικού στην αρμόδια 
Αρχή χορήγησης άδειας ασκήσεως επαγγέλματος. 

Αρθρο 6 

Καταργούμενες διατάξεις 

Από την έναρξη ισχύος της παρούσας, καταργείται η 
Πυροσβεστική Διάταξη υπ’ αριθ. 13/2012 (Β' 1794), καθώς 
και κάθε γενική ή ειδική διάταξη που αντίκειται στις 
διατάξεις της παρούσας. 

Αρθρο 7 

Τροποποίηση της υπ’ αριθ. 12/2012 
Πυροσβεστικής Διάταξης 

Η παρ. 1 του άρθρου 4 της υπ’ αριθ. 12/2012 Πυροσβε¬ 
στικής Διάταξης αντικαθίσταται ως εξής: 

«1. Η Πυροσβεστική Αρχή σε περίπτωση που διαπιστώ¬ 
σει ότι δεν τηρούνται τα διαλαμβανόμενα στην παρού¬ 
σα, σε επιχειρήσεις - εγκαταστάσεις στις οποίες δεν 
επιβάλλεται από άποψη πυροπροστασίας η εγκατάστα¬ 
ση μόνιμων ή ημιμόνιμων συστημάτων πυροπροστασίας, 
χορηγεί προθεσμία μέγιστης χρονικής διάρκειας δέκα 
(10) ημερολογιακών ημερών στον ιδιοκτήτη - εκμεταλ¬ 
λευτή της επιχείρησης - εγκατάστασης προκειμένου να 
συμμορφωθεί, ενώ σε αντίθετη περίπτωση, ανακαλεί 
το πιστοποιητικό (ενεργητικής) πυροπροστασίας, γνω¬ 
στοποιεί την ενέργειά της αυτή στην αδειοδοτούσα 
Αρχή και κινεί τη διαδικασία άσκησης ποινικής δίωξης, 
σύμφωνα με τις διατάξεις του άρθρου 433 του Ποινικού 

Κώδικα, κατά του ιδιοκτήτη ή εκμεταλλευτή της επιχεί¬ 
ρησης - εγκατάστασης». 

Άρθρο 8 
Έναρξη ισχύος 

1. Η ισχύς της παρούσας αρχίζει από τη δημοσίευσή 
της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2013 
Ο Αρχηγός 

ΣΩΤΗΡΙΟΣ ΓΕΩΡΓΑΚΟΠΟΥΛΟΣ 

Αθήνα, 21 Ιουνίου 2013 
Εγκρίθηκε 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. 5000.1/45/13 (5) 

Έγκριση Υπερωριακής απασχόλησης προσωπικού 

Ο.Λ. Ηρακλείου Α.Ε. έτους 2013. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις 

(α) Της αριθ. 9604/ΔΕΚΟ447/13 (Β'/493/4-3-2013) από¬ 
φασης Διυπουργικής Επιτροπής Δημοσίων Επιχειρή¬ 
σεων και Οργανισμών «Εγκριση των προϋπολογισμών 
για κάθε Δ.Ε.Κ.Ο. και Ν.Π.Ι.Δ. του κεφαλαίου Α' του 
Ν. 3429/2005 έτους 2013 καθώς και της εξειδίκευσης 
αυτών κατά λογαριασμό». 

(β) Της υποπαραγράφου Γ1. της παρ. Γ, παρ. 12, του 
άρθρου πρώτου του Ν. 4093/2012 (Α'/222/12-11-2012) 
«Εγκριση μεσοπρόθεσμου πλαισίου δημοσιονομικής 
Στρατηγικής 2013-2016 - Επείγοντα μέτρα εφαρμογής 
του Ν. 4046/2012 και του μεσοπρόθεσμου πλαισίου Δη¬ 
μοσιονομικής στρατηγικής 2013-2016». 

(γ) Του άρθρου 20 του Ν. 4024/2011 (Α'/226/24-10-2011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

(δ) Της αριθ. 2/78400/0022/14-11-2011 Εγκυκλίου του 
Υπουργείου Οικονομικών που αφορά στην παροχή οδη¬ 
γιών για την εφαρμογή των διατάξεων του Ν. 4024/2011 
(Α' 226/24-10-2011). 

(ε) Της αριθ. οικ. 2/85127/0022/22-11-2012 εγκυκλίου του 
Υπουργείου Οικονομικών (ΑΔΑ: Β4Σ1Η-8Ξ6) «Κοινοποίη¬ 
ση μισθολογικών διατάξεων». 

(στ) Του Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (Α'/98). 

(ζ) Του άρθρου 5 του Π.Δ. 85/2012 «Ιδρυση και μετο- 
νομασία υπουργείων, μεταφορά και κατάργηση υπηρε¬ 
σιών» (Α'/141), όπως αντικαταστάθηκε από το άρθρο 1 
του Π.Δ. 94/2012 (Α' 149) και το άρθρο 3 του Π.Δ. 98/2012 
(Α'/160) και ισχύει. 

(η) Του άρθρου 2 του Καταστατικού του Ο.Λ.Η. Α.Ε. 
που έχει εγκριθεί με το άρθρο εικοστό δεύτερο του 
Ν. 2932/2001 (Α'/145/27-06-2001) όπως κωδικοποιήθηκε 
και προσαρμόστηκε με τις διατάξεις του Ν. 3429/2005. 


(0) Του άρθρου 54 της αριθ. 5118.18/07/2005 απόφασης 
(Β'/1634/25-11-2005) περί έγκρισης Γ ενικού Κανονισμού 
προσωπικού της Ανώνυμης Εταιρείας με την επωνυμία 
«Οργανισμός Λιμένος Ηρακλείου Α.Ε. (Ο.Λ.Η. Α.Ε.). 

2. Το αριθ. 2/92286/ΔΠΓΚ/24-12-2012 έγγραφο Υπ. Οι- 
κονομικών/ΓΛΚ με το οποίο κοινοποιήθηκε εγκύκλιος 
του με ΑΔΑ: Β4Μ1Η-ΣΣ5 για την εκτέλεση του προϋπο¬ 
λογισμού οικονομικού έτους 2013. 

3. Το αριθ. 10814/ΔΕΚΟ 493/11-03-2013 έγγραφο του 
Υπουργείου Οικονομικών με τους ετήσιους εγκεκρι¬ 
μένους στόχους του προϋπολογισμού έτους 2013 που 
αφορούν τον Ο.Λ.Η. Α.Ε. 

4. Την αριθ. 8/2ου /ΔΣ/11-02-2013 απόφαση του Δ.Σ. του 
ΟΛΗ. Α.Ε. περί υπερωριακής απασχόλησης προσωπικού 
Ο.Λ.Η. Α.Ε. του 2013. 

5. Το αριθ. 1414/2013/22-03-2013 έγγραφο του Ο.Λ. Ηρα¬ 
κλείου Α.Ε.. το οποίο αναφέρει τα ποσά που έχουν εγκριθεί 
στον προϋπολογισμό του φορέα για υπερωριακή απασχό¬ 
ληση για το έτος 2013, τις ειδικότητες και τον αριθμό των 
ατόμων που θα λάβουν υπερωρίες και αναλυτική περιγρα¬ 
φή για το ποιες ανάγκες του φορέα καλύπτονται με τις 
συγκεκριμένες υπερωριακές απασχολήσεις. 

6. Την ανάγκη προσφοράς υπερωριακής απασχόλησης 
από τους υπαλλήλους του Ο.Λ.Η. Α.Ε. των Διευθύνσεων 
Διοικητικού - Οικονομικού, Τεχνικών Έργων και Περι¬ 
βάλλοντος, Προγραμματισμού και Ανάπτυξης, Λιμενικών 
Έργων, Διαχείρισης και Συντήρησης Μηχανολογικού 
Εξοπλισμού και Λιμενικών Εξυπηρετήσεων στα πλαίσια 
παροχής υπηρεσιών του Ο.Λ.Η. Α.Ε. σε 24ωρη βάση (κοι¬ 
νή υπουργική απόφαση 16932/ΕΓΔΕΚΟ 1777) που απαιτεί 
επιπλέον εργασία από το προσωπικό του προκειμένου 
να ανταποκριθεί στις λειτουργικές του υποχρεώσεις. 

7. Το από 18-04-2013 Ενημερωτικό Σημείωμα της Γ ενι¬ 
κής Διευθύντριας Διοικητικής Υποστήριξης του Υπουρ¬ 
γείου Ναυτιλίας και Αιγαίου. 

8. Την αριθ. 5000.1/32/13/18-04-2013 (ΑΔΑ: ΒΕΝΥΟΠ- 
Π9Ζ) απόφαση του Υπουργού Ναυτιλίας και Αιγαίου με 
θέμα: «Συγκρότηση Ομάδας Εργασίας με αντικείμενο 
την εξέταση και προώθηση προς έγκριση υπερωριακής 
απασχόλησης προσωπικού Οργανισμών Λιμένων Α.Ε.». 

9. Το γεγονός ότι από τις διατάξεις της απόφασης 
αυτής προκαλείται δαπάνη, η οποία δεν επιβαρύνει τον 
κρατικό προϋπολογισμό, αλλά θα βαρύνει τον προϋπο¬ 
λογισμό του ΟΛΗ. Α.Ε., αποφασίζουμε: 

1. Την έγκριση πραγματοποίησης υπερωριακής απα¬ 
σχόλησης για τους τριαντατέσσερις (34) υπηρετούντες 
υπαλλήλους του Ο.Λ.Η. Α.Ε. έτους 2013 προς κάλυψη, 
των υπηρεσιακών αναγκών του, ως εξής: 


Διευθύνσεις 

Σύνολο 

Υπαλλήλων 

Διοικητικού - Οικονομικού 

9 

ΤεχνικώνΈργων και Περιβάλλοντος 

4 

Προγραμματισμού και Ανάπτυξης 

2 

Λιμενικών Έργων 

1 

Διαχείρισης και Συντήρησης 
Μηχανολογικού Εξοπλισμού 

3 

Λιμενικών Εξυπηρετήσεων 

15 

Σύνολο 

34 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η πραγματοποίηση των ωρών απογευματινής υπε- 
ρωριακής απασχόλησης, των ωρών νυχτερινής εργασίας 
ή Κυριακών και των εξαιρέσιμων ωρών καθώς και ο αριθ¬ 
μός των υπαλλήλων που θα απασχολούνται υπερωριακά 
κάθε φορά εξαρτάται από τις πραγματικές υπηρεσια¬ 
κές ανάγκες και θα βεβαιώνεται στα τέλη κάθε μήνα 
από τον Προϊστάμενο της εκάστοτε Διεύθυνσης και θα 
εγκρίνεται από τον Πρόεδρο και Διευθύνοντα Σύμβουλο 
του Ο.Λ.Η. Α.Ε. Οι ώρες απογευματινής υπερωριακής 
απασχόλησης δεν πρέπει να υπερβαίνουν ανά υπάλληλο 
τις είκοσι (20) μηνιαίως. Οι ώρες νυκτερινής, Κυριακών 
και εξαιρέσιμων ημερών δεν πρέπει να υπερβαίνουν ανά 
υπάλληλο τις δεκαέξι (16) μηνιαίως. 

3. Τα κέντρα κόστους-δραστηριοτήτων που καλύ¬ 
πτονται με υποχρεωτική εργασία πέραν του κανονικού 
ωραρίου είναι τα εξής: 

• Παροχή 24ωρης εξυπηρέτησης στον τομέα των λι¬ 
μενικών υπηρεσιών 

- Τμήμα λιμενικών εξυπηρετήσεων/εξυπηρέτηση κρου¬ 
αζιέρας (προγραμματισμένες αφίξεις για το έτος 2013 με 
έλλειψη δυνατότητας επιβολής συγκεκριμένου ωραρίου) 

- Τμήμα λιμενικών εξυπηρετήσεων/αφίξεις-αναχωρή- 
σεις πλοίων γραμμής-ζύγιση φορτηγών (καθημερινά 
εκτός κανονικού ωραρίου) 

- Τ μήμα λιμενικών εξυπηρετήσεων/εξυπηρέτηση φορ- 
τοεκφορτώσεων-αποθήκευσης διακινούμενου φορτίου 
(καθ’ όλη τη διάρκεια της εβδομάδας με συχνή υπέρ¬ 
βαση του ωραρίου) 

- Τμήμα λιμενικών εξυπηρετήσεων/υδροδότηση πλοί¬ 
ων (όλες τις ώρες και μέρες της εβδομάδας) 

- Τμήμα λιμενικών εξυπηρετήσεων/εξυπηρέτηση διερ- 
χόμενων ιδιωτικών σκαφών 

- Τμήμα συντήρησης -επισκευής μηχανολογικού εξο- 
πλισμού/συντήρηση-επισκευές διαφόρων τύπων χρήσε¬ 
ων γερανών, μηχανημάτων, οχημάτων κ.λπ. 

• Μελέτη-επίβλεψη τεχνικών έργων, συντήρηση-επι- 
σκευή ανοδομής-υποδομής εγκαταστάσεων-προστασία 
περιβάλλοντος-καθαριότητα 

- Τμήμα μελετών και έργων/επίβλεψη - παραλαβή 
έργων 

- Τ μήμα μελετών και έργων/συντήρηση δικτύων ύδρευ¬ 
σης - φωτισμού 

- Τμήμα προστασίας περιουσίας και περιβάλλοντος 

• Διεύθυνση προγραμματισμού και ανάπτυξης 

• Διεύθυνση διοικητικής υποστήριξης - οικονομικής 
διαχείρισης 

- Τμήμα οικονομικής διαχείρισης/έκδοση παραστατι¬ 
κών εσόδων - παρακολούθηση εκμεταλλεύσεων 

- Τμήμα οικονομικής διαχείρισης/διεκπεραίωση - εί¬ 
σπραξη των παραβάσεων Κ.Ο.Κ. 

- Τμήμα οικονομικής διαχείρισης/εκτέλεση προϋπο¬ 
λογισμού - διαχείριση εξόδων/έκδοση επιταγών - ορ¬ 
γάνωση προμηθειών 

- Τμήμα διοίκησης προσωπικού - γραφείου Προέδρου 
και Διευθύνοντος Συμβούλου - γραμματεία Δ.Σ. - τμήμα 
πρωτοκόλλου - τμήμα μισθοδοσίας. 

4. Η δαπάνη των πραγματοποιούμενων υπερωριών θα 
βαρύνει τον προϋπολογισμό του Ο.Λ.Η. Α.Ε.. Εκτιμάται ότι 
θα ανέλθει στο ποσό των 100.000,00 ΕΥΡΩ περίπου και θα 
καλυφθεί από τις εγγεγραμμένες πιστώσεις του ΚΑΕ 60 του 
εγκεκριμένου προϋπολογισμού του ΟΛΗ. Α.Ε. έτους 2013. 

Η απόφαση αυτή ισχύει από τη δημοσίευσή της και 
έως 31-12-2013. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 
-♦- 

Αριθμ. οικ. 5072 (6) 

Αναθεώρηση της άδειας λειτουργίας στη Μονάδα Φρο¬ 
ντίδας Ηλικιωμένων «ΦΙΛΟΠΤΩΧΟΣ ΕΤΑΙΡΕΙΑ ΕΡΜΟΥ- 
ΠΟΛΕΩΣ, ΓΗΡΟΚΟΜΕΙΟ - ΠΤΩΧΟΚΟΜΕΙΟ» μη κερ¬ 
δοσκοπικού χαρακτήρα. 

Ο ΑΝΤΙΠΕΡΙΦΕΡΕΙΑΡΧΗΣ ΚΥΚΛΑΔΩΝ 

Έχοντας υπόψη: 

1. Το Ν. 3852/2010 (ΦΕΚ 87/2010 τ.Β') «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα «Καλλικράτης». 

2. Το Π.Δ. 130/2010 (ΦΕΚ 223/2010 τ.Α') «Οργανισμός 
Περιφέρειας Νοτίου Αιγαίου». 

3. Την αριθ. τιρωτ. οικ. 330/10-2-2011 απόφαση Περι¬ 
φερειάρχη Νοτίου Αιγαίου «Μεταβίβαση αρμοδιοτήτων 
στους Αντιπεριφερειάρχες» (ΦΕΚ 408/τ.Β'/16-3-2011). 

4. Τις διατάξεις του Ν. 2345/1995 (ΦΕΚ 213/1995 τ.Α') 
«Οργανωμένες υπηρεσίες προστασίας από φορείς κοι¬ 
νωνικής πρόνοιας και άλλες διατάξεις». 

5. Την, υπ' αριθ. ΠΙγ/οικ. 81551 (ΦΕΚ 1136/6-7-2007), Υπουρ¬ 
γική Απόφαση «Τροποποίηση και συμπλήρωση των υπ' 
αριθ. οικ. 3176/6-6-1996 (ΦΕΚ 455/τΒ/96) και υπ' αριθ. Π4β/ 
οικ.4690/30-8-96 (ΦΕΚ 833/τΒ/96)», Υπουργικών Αποφά¬ 
σεων «Προϋποθέσεις ίδρυσης και λειτουργίας Μονάδων 
Φροντίδας Ηλικιωμένων, κερδοσκοπικού ή μη χαρακτήρα». 

6. Την, αρ. πρωτ. 5165/29-10-2008 Απόφαση του Νο¬ 
μάρχη Κυκλάδων «Χορήγηση άδειας ίδρυσης στη Μο¬ 
νάδα Φροντίδας Ηλικιωμένων «ΦΙΛΟΠΤΩΧΟΣ ΕΤΑΙΡΕΙΑ 
ΕΡΜΟΥΠΟΛΕΩΣ, ΓΗΡΟΚΟΜΕΙΟ - ΠΤΩΧΟΚΟΜΕΙΟ» μη 
κερδοσκοπικού χαρακτήρα.. 

7. Την υπ' αριθ. πρωτ. 2519/14-5-2009 Απόφαση του Νο¬ 
μάρχη Κυκλάδων με θέμα «Χορήγηση άδειας λειτουργί¬ 
ας στη Μ.Φ.Η. «ΦΙΛΟΠΤΩΧΟΣ ΕΤΑΙΡΕΙΑ ΕΡΜΟΥΠΟΛΕΩΣ, 
ΓΗΡΟΚΟΜΕΙΟ - ΠΤΩΧΟΚΟΜΕΙΟ» μη κερδοσκοπικού χα¬ 
ρακτήρα, με έδρα την Ερμούπολη Σύρου και διεύθυνση: 
Φιλόπτωχου Εταιρείας 1» (ΦΕΚ 1141/τ.Β'/12-6-2009). 

8. Την υποβληθείσα αίτηση αναθεώρησης άδειας λει¬ 
τουργίας, με συνημμένα, τα απαιτούμενα δικαιολογη- 
τικά. 

9. Το πρακτικό γνωμοδότησης της Πρωτοβάθμι¬ 
ας Επιτροπής γνωματεύσεως για την έκδοση αδειών 
λειτουργίας Μ.Φ.Η. κερδοσκοπικού και μη χαρακτήρα, 
αποφασίζουμε: 

Αναθεωρούμε την Αδεια Λειτουργίας της Μονάδας 
Φροντίδας Ηλικιωμένων, μη κερδοσκοπικού χαρακτήρα, 
με διακριτικό τίτλο «ΦΙΛΟΠΤΩΧΟΣ ΕΤΑΙΡΕΙΑ ΕΡΜΟΥΠΟ¬ 
ΛΕΩΣ, ΓΗΡΟΚΟΜΕΙΟ - ΠΤΩΧΟΚΟΜΕΙΟ», αυξάνοντας τη 
δυναμικότητα των κλινών σε πενήντα οκτώ (58). 

Η απόφαση αυτή να δημοσιευθεί στην Εφημερίδα της 
Κυβερνήσεως. 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* Ο 2 Ο 1 586210613000 


ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


Ερμούπολη, 19 Δεκεμβρίου 2012 
Ο Αντιπεριφερειάρχης 
ΓΙΩΡΓΟΣ Ν. ΠΟΥΣΣΑΙΟΣ 













